Woensdagaand: 31 Mei 2017
​Goeie naand Almal; Hallo Kenya: Cloudy patches in the west with showers but mostly fine in the north and east.
Die dele omkring met geel is meestal middel en hoë wolke, geen reën nie. Die koue front sleep sy stert deur die George gebied en dit het lekker afgekoel na vanoggend se warm aflandige vloei. Nog relatief warm in die Oos-Londen gebied met sowat 20 C maar ook hier het dit begin afkoel soos die son gesak het. Dit is nou so om en by 6nm.
Oor die land meestal wolkloos so ons kan verwag dat temperature weer skerp sal daal oornag en onthou altyd, die koudste tyd is net voor sonsopkoms.
Daar is nog 'n swak koue front suid-wes van die Kaap, maar maal soos al sy voorgangers, het geen lekker koue lug in sy stert nie, dus verwag ek min van die koue front. Die koue front behoort effens nader aan die Kaap te wees môre met die gevolg dat in kombinasie met die oppervlakte hoog oor die land die vloei weer aflandig gedwing sal word langs die Namibiese kus en kan weer warmer droeë weer suidwaarts stuur na die Kaap en tuinroete, en weer tot en met Oos-Londen. Die model wys 'n redelike koue front by die Kaap, Saterdag, met sterk noord-weste winde en 'n billike kans vir 'n bietjie reën. Onthou, met n koue front reën dit altyd meer teen die berge maar is nie noodwendig waar vir die vlakte gebiede nie….Dit is nog in die toekoms, en sal weer opdateer soos ons nader stap aan Saterdag….
Bly warm, geniet die aand…
Woensdagoggend 31 Mei 2017
​Goeie môre almal: Hallo Kenya: A few cloudy patches in the north and west but I do not see significant rain this morning. The light green (marked) areas may see a few scattered showers and thundershowers this afternoon and evening.
Goed koud oor die meeste plekke in die binneland vanoggend, selfs 'n goeie koue oggend in die Tzaneen gebied met 8 C. Pretoria het gedraai by 4.6 C die koudste oggend die jaar, Afgerond is dit 5 C. Talle p[lekke tussen -2 - +2 C maar in meeste gevalle nie die koudste vir die maand of jaar nie.. Die koue front by die Kaap is baie effens, deels bewolk tot bewolk maar die kans vir reën meer as 1mm baie skraal… Oor die res van die land is dit meestal 'n sonnige dag wat voorlê, en sonnig beteken temperature sal heel billik herstel deur die dag.. Vogvlakke is laag en baie laag deur die middag, wat beteken die vuur gevaar of die verspreiding van vure kan moeilikheid maak….
Die vloei oor die westelike dele bly aflandig en temperature langs die George tot Oos-Londen kusgebiede is reeds meer as 20 C vanoggend.
Met die oppervlakte hoog wat sterk in posisie bly oor die binneland sal ons moet wag vir 'n Leeu koue front om die hoog te verdryf, om reën op 'n beter skaal te kry vir die Kaap… hoop dit gebeur gou….
Dinsdagaand: 30 Mei 2017
​Goeie naand almal: Hallo Kenya: A few fine spots in the north-west and south-east, otherwise partly cloudy to cloudy with overcast conditions in the west with showers and a few thundershowers…
Die geel gebied is meestal dele met middel en hoë wolke met geen reën nie. Die grootste deel van die land is wolkloos wat beteken dat ons weer maksimum uitstraling kan verwag oornag en dan spesifiek net voor sonsopkoms.. Standaard koud oor die binneland met 'n klompie plekke met ryp tot sover noord as suid Gauteng. Ek het dit nou nie vannaand aangedui nie, die vloei bly aflandig en warm langs die Namibiese kus wat strek tot oor die kus van die noord-Kaap. Teen sowat 6nm was die temperatuur sowat 27-28 C in die Alexanderbaai gebied. Die wolke wes van die Kaap lyk soos 'n koue front, kyk egter mooi, daar is geen koue lug agter de klos wolke nie, dus verwag ek nie veel in die vorm van reën vir die Kaap nie. Verder wes is daar 'n ietwat beter koue front maar ook die front het nie veel koue lug in sy stert nie. In die suid-westelike hoek van die foto is daar nog 'n koue front met beter koue lug maar is nog baie ver weg van die Kaap. Die oppervlakte hoog oor die land bly in plek, dus gaan dit 'n super koue front neem om genoeg pre-frontale warm weer te maak oor die land dat die hoog kan opbreek….
Vir die oomblik is dit baie onwaarskynlik…
Dit is dit vir nou, bly warm en geniet die koue weer, ten minste kan mens meer klere aantrek aan jou bas om jou warm te hou, in die somer, wel dan is dit weer sweet…
Dinsdagoggend: 30 Mei 2017
​Goeie môre almal: Hallo Kenya: Sunny over most of the south-east but overcast in the north-west with showers and a few thundershowers. The rest mostly cloudy with a good chance for afternoon and evening showers and thundershowers.
Lekker koud vanoggend oor groot dele van die land, klompie plekke het onder vriespunt gedraai en ryp kom nou baie meer algemeen voor, maar nog nie in die noorde van Gauteng nie. Die hoog oor die binneland is effe Swakker maar is nog Steeds verantwoordelik vir aflandige vloei langs die Namibiese kus en dit is ook reeds warmer oor die Alexanderbaai gebied. Die warmer toestande sal uitbrei na die Kaap en ook die suid-kus van die Kaap waar daar ook reeds plekke is oor die tuinroete net-net onder 20 C (7vm) Die koue front wes van die Kaap het nie veel om die lyf nie en die ander een is te ver suid om iets van die ou te verwag vir die Kaap. Met sonnige toestande sal dagtemperature 'n raps beter herstel as wat gister die geval was, maar onthou, die dae word nou elke dag met 2-3 minute korter tot en met die 21ste Junie (21 Junie is midwinter!!)
Die ,,wolke'' wat julle sien oor die suid-westelike binneland is hoë wolke, geen reën nie….
Maandagaand: 29 Mei 2017
​Goeie naand almal: Hallo Kenya: Few fine spots in the north and east, while partly cloudy to cloudy over the remainder of the country with showers in the west, north-west and north-east…
Die oppervlakte hoog is nog steeds stewig in plek oor die noord-ooste binneland maar verswak effe na môre. Minder wolke, meer wolkloos beteken kouer minimums oor die hele binneland. (As wat vanoggend die geval was) Ja, dit het koud gevoel, maar dit was omdat die wind gewaai het, dan voel dit altyd kouer as wat mens meet. Die blou, ingetrek. Is waar dit nog vannaand redelik bewolk was maar selfs dit behoort minder te wees môreoggend. Die vloei was aflandig warm en droog langs die Namibiese kus en dit was ook warmer en droeër tot oor die weskus van die Noord-Kaap. Ek sien daar is 'n moontlike vuur, rooi kolletjie, wat ek omkring het oor die Kaap.. wees nog steeds versigtig, dit het nog nie naastenby genoeg gereën oor die grootste deel van die streek nie. Ek het verneem dat daar 5.5mm geval het in Malmesbury streek, wens mens kon sê duime.. 5-6mm kan koring laat ontkiem, dus hoop ek die koue fronte wat later in die week sien maak sommer baie reën…
Verder is daar nie veel aan die gang in die weer nie, net droog en koud oor die grootste deel oornag en môreoggend, maar dan meer sonnig As wat vandag die geval was.. Doe gradient vloei bly egter aflandig oor die weskus en dit sal ook warmer en droeër word deur die dag oor die Kaap.
Maandagoggend: 29 Mei 2017
​Goeie môre almal" Hallo Kenya: Mostly cloudy this morning over large parts of the country with only a few sunny spots in the east and south-east. Areas marked with green are rain spots this morning bur with cloud over most of the country there is a chance for scattered afternoon and evening showers and thundershowers..
Heelwat wolke oor Gauteng. Limpopo asook Mpumalanga en die groot rede dat temperature nie so laag is nie, tel by die wind, dan is die temperatuur nog hoër. Met wind en temperature onder 10 C vole dit baie kouer as wat mens kan meet. Al die dele wat ek met blou omkring het is lae wolke vanoggend maar ek sien nie enige noemenswaardige reën nie. Die kolle gemerk met geel is meestal middel en hoë wolke. Moes seker ;n ander kleur gebruik het vir die aflandige vloei langs die weskus van Namibië, dit is egter net om aan te toon dat daar reeds bergwinde begin uitslaan maar nog nie rof warm vroeg vanoggend nie… Met 'n sterk hoog (oppervlakte) oor die land is die kanse so te sê nul dat 'n koue front by die Kaap kan uitkom oor die volgende 24 uur…
Smithfield, dit is 'n relatief nuwe weerstasie, en wys vanoggend -7 C teenoor Buffelsfontein se -4 C, op die tendens (Smithfield) kan dit dalk wees dat Smithfield by tye kouer kan wees as Buffelsfontein waar die temperatuur al maklik -15 C in die middel winter haal. Tyd sal leer of Smithfield kouer is of kan wees… Baie plekke van wes na oos oor die land, Upington ingesluit, met temperature onder 4 C ek kan ryp ervaar as daar geen wind voorkom op die oomblik nie. Ek het al heelwat kere geskryf oor temperature en wanneer ryp voorkom, roll verder af na vorige stories of gebruik die soek funksie met sleutel woord ) ryp op die blad www.netfor.co.za
Altyd, ek is gepla met die weer, is ek baie verbaas oor die geweldige groot storms wat in die VSA voorkom, daar is ook vanoggend, nog vroeg oggend in Engeland, 'n baie groot konvektiewe storm oor die suide van Engeland. Die foto's van ander lande wat plaas is makro foto's maar alles wat spierwit vertoon is groot konvektiewe storms… ek omkring dit met rooi, geel waar daar later in hul 24 uur periode buie en donderbuie kan ontwikkel. Dit sal lekker wees om sulke kwaai storms by ons te sien, maar ai, aan die ander kant wil ek ook nou nie tornado's en hael so groot soos tennisballe sien nie. Nie dat daar by ons ook sulke storms kan ontwikkel nie, maar die skaal daar is net 10 keer groter en erger….
Dit is die storie vir nou. Lekker dag en nuwe week..
Sondagaand: 28 Mei 2017
​Goeie naand almal: Hallo Kenya: Mostly fine in the south-east, otherwise partly cloudy to cloudy. Showers somewhat further east, more towards the central parts, from north to south. Few storms also in the north-west.
Alreeds goed koud oor die land en die son het nog skaars gesak. Dit is nou kort voor 6nm en temperature is reeds goed onder10 C oor die westelike binneland van KZN, en dan is daar 'n streep stasies oor die Oos-Kaap alreeds goed onder 10 C met die koudste, Hogsback in die Oos-Kaap met 'n temperatuur van 6 C. Oral kolle met reën oor KZN met Mtunzini (net suid) 13.2mm. Dan het Graskop ook aangestap na sowat 9mm. In die blou gebied wat ek omkring het sal julle sien ek het groen kolle ingetrek (blou kolle op foto) wat daarop dui dat daar nog ligte buie reën kan wees. Ek hoop my vriend daar by Danspan in die noord-ooste van Botswana het die kol reën gemis, daar is wel reën kolle verder oos. Meeste van die manne is besig om te oes, en nie dat mens ooit mag nee sê vir reën nie, is reën die tyd nie baie welkom nie.
Die oppervlakte hoog vestig homself oor die oostelike binneland môre dus verwag ek nie veel opklaring nie, miskien deels opklaring later môremiddag. Hoog oor die binneland is altyd slegte nuus vir die Kaap die tyd van die jaar. Dit sal 'n sterk en baie netjiese koue front verg by die Kaap om die hoog te verdryf… en ja, ek sien mense ver algemeen maklik en sê dit reën altyd goed in Junie in die Kaap. Dit was wel waar vir verlede jaar, maar selfs met goeie gemiddelde reën vir Junie gaan nie die water krisis nie opgelos word nie… Die Kaap soek van nou af ten minste 4 maande se goeie reën. Die berge in die Kaap kry altyd meer reën, maar oor die Kaapse vlakte Is DIE GEM. Reën VIR Junie sowat 100-110mm en word al minder hoe verder noord mens beweeg. Jonkershoek, onder normale toestande is een van die meetpunte wat een van die hoogste jaarlikse reënval kry, so ons moet dui vashou dat dit die jaar ook die geval sal wees. Ongelukkig kan mens nie in die berg koring saai nie, so alle afloop water moet goed geberg en bestuur word…
Soos julle self kan aflei gaan dit 'n lekker koue nag wees oor die grootste deel van die land.. bly warm en geniet die nuwe week….
Sondagoggend: 28 Mei 2017
​Goeie môre almal: Hallo Kenya: Sunny in the east and south-east while partly cloudy to cloudy in the west. I do not see significant rain this morning but the areas marked with green may see a few showers this afternoon and evening..
Die koue front is so te sê nou by Messina en dit is sommer lekker koud op talle plekke in Noord=Wes,. Die Vrystaat en die Oos-Kaap en dan ook sommer 'n paar plekke oor die binneland van KZN. Talle plekke is onder vriespunt en Potchefstroom (een gebied) is -4 C vanoggend en sowat -6 C in die Buffelsfontein streek in die Oos-Kaap. Ek het met groen en ligblou gemerk waar dit bewolk is vanoggend en ek sien daar is al amper 3mm by Graskop. Daar was ook ;n paar stofnat kolle oor KZN en dan is daar sekerlik 'n kans vir 'n paar stofnat kolle in die PE, Oos-Londen gebied deur die dag, Daar is enkele kolle met wolke oor die suidelike Skiereiland maar ai, sê nie daar kan dalk motreën wees oor die suidelike berg gebiede nie, maar ek dink nie dit sal veel meer wees as stofnat nie. Met die koue front oor die land kan ons nie juis 'n lekker aangename dag verwag nie, ja, sonnig laat dit beter voel maar selfs met sonnige toestande en in die wind gaan dit kouer voel as wat dit is….
Ook maar goed die Leeus speel vroegmiddag, dit sal dan ten minste nie so koud wees soos wat dit teen vannaand sou wees nie… nie dat dit warm gaan wees oor JHB vanmiddag nie, ek skat so 15-16 C. (3nm)
Die krieketmanne daar in Engeland, sjoe, wat 'n wedstryd, maar al het Morris nie die wenlopies kon slaan nie, het hy in as 'n bouler baie goeie telling behaal.. Die manne sal egter baie beter moet boul, dit is sleg om sulke hoë tellings te jaag!!!
Saterdagaand: 27 Mei 2017
​Goeie naand almal: Hallo Kenya: Mostly fine over the central and eastern parts with a few cloudy patches in the west with a couple of showers..
Die gesiglose koue front is oor die suidelike dele van Vereeniging, die wind het reeds suid-wes gedraai oor suid Gauteng dus net 'n kwessie van 'n uur of twee voordat die koue front oor Gauteng sal wees. Dit was lekker koud oor die sentrale binneland vandag, nie erge koue temperature (gemeet nie) maar saam met ;n suid-weste wind het 16 C in Bloemfontein nader na 11-12 C gevoel. Buffelsfontein se maksimum het sowat 8 C gehaal, met wind egter heelwat kouer gevoel, temperatuur nou reeds af na sowat 1 C!! en die wind roer steeds…
Daar is op die oomblik hier en daar ;n paar kolle met ligte reën oor KZN en dan het dit vroeër amper 4mm gereën in die suide van PE. Die koue front gaan oornag diep inslaan en dit gaan koud wees, selfs die Laeveld. Daar is selfs 'n klein kans vir 'n bietjie reën oor die Laeveld en platorand gebiede vanaf môreoggend.
Vir die res van die land sonnig maar ;n koue Sondag winter dag…
Hou julle self warm…..
Saterdagoggend: 27 Mei 2017
​Goeie môre almal: Hallo Kenya: Mainly sunny over most of the country except in the west, extreme south and south-east with a couple of showers..
Dit is nie 2 koue fronte oor die land nie, wel net een. Dit is een van die gesiglose koue fronte, kan hom nie regtig sien nie maar as die wind bietjie waai dan voel jy die ou. Die eerste koue front is waar ek die koue lugmassa verwag teen 2nm en die een oor Gauteng teen laatmiddag/vannag. Temperature het nie heeltemal so laag gedaal in die weste soos ek verwag het vir vanoggend, maar al is die temperatuur sowat 4-6 C nou, saam met 'n wind van 14-20 km/u voel dit in elk geval sub-zero!! Die bolugtrog oor die suidelike binneland het wel gevorm, dit is die streep wolke oor die binneland, maar daar is geen reën nie, Die suid Vrystaat was meestal onder vriespunt, Smithfield -3 C (swartryp) en dan ook Buffelsfontein met -4 C met 'n wind voel dit sekerlik meer na -7 C. Die tiepe koue front wat so oorland inwig is, kom meestal in Junie en Julie voor en soms tot Augustus, vir Mei maand is dit 'n raps vroeg. My voete word gou koud, so ek gaan slaap met 'n warm water sak… die wat nog nie die sakke uitgehaal het nie, tyd om dit nou te doen.
Die koue front suid van die Kaap het nie veel om die lyf nie, die meeste aksie vind suid van die land plaas. Julle kan sekerlik self aflei dat met die koue front wat inslaan dat dit môre sommer 'n lekker koue dag sal wees oor die grootste deel van die land.